
CONSEHO DI MINISTER UN BIAHA MAS NA 


SAN N 


ICOLAS 


Varios proyecto intersante pa desaroyo di San Nicolas a 
keda presenta 








Diaranson 7 di december, e Prome Conseho di Minister pa 
Gabinete Wever-Croes ІІ a tuma luga па Nicolaas Store na 
San Nicolas. Esaki ya caba tawata un tradicion cu Gobierno 
a cuminsa cu ne durante di Gabinete Wever-Croes | pa reuni 
na San Nicolas riba temanan di San Nicolas. E intencion ta pa 
Gabinete Wever-Croes Il sigui cu e tradicion aki деп e periodo 
di gobernacion nos dilanti. Tur Minister tawata presente hunto 
cu San Nicolas Business Asiociation (SNBA) na unda cu 
varios inversionista interesa den e desaroyo pa San Nicolas a 
duna presentacionnan hopi interesante di proyectonan grandi, 
mediano y chikito cu sigur lo trece desaroyo hopi importante 
pa Aruba y pa San Nicolas principalmente. Entre otro tawata 
tin proyecto di hotel, agricultura, social, y procesamento di 
cuminda. 


Den un presentacion hopi interesante, señor Aldrich Croes a 
splica riba un proyecto turistico cu Gobierno kier bin cu ne riba 
e tema di Segundo Guera Mundial. 

Señor Greg Marval y señor Greg Ras a presenta un proyecto 
social y di agricultura cu yama Green House. 

Señor Alberto Perret y señor Jaime Gomez a presenta un 


k e 

provecto di un hotel na San Nicolas. 
Chef Darwing a presenta un provecto hopi interesante riba 
procesamento di cuminda. 

Señor Marcelino Quandt cu ta doño di hotel Marchena den cava 
grandi, a duna un presentacion riba e proyecto di Marchong 
NV Boutique Hotel & Casino. 

E session di Conseho di Minister a cera cu reunion cu San 
Nicolas Business Association (SNBA). 


Prome Minister Evelyn Wever-Croes a duna di conoce cu lo 
haci follow up riba e proyectonan aki, di cua ya algun a cuminsa 
caba. 


“Тіп potencial especialmente awo cu Hotel Secrets ta bayendo 
den fase di construccion. Hendenan por mira cu tin movecion di 
desaroyo den San Nicolas. Tambe ta bin desaroyo sostenibel 
cu ta respeta nos medio ambiente na Sero Colorado den e 
area di Baby Beach. San Nicolas lo bira e punto di atencion pa 
desaroyo na Aruba den e siguiente añanan. Esaki ta yena mi 
cu un alegria inmenso”, Prome Minister Evelyn Wever-Croes a 
duna di conoce. 

Continuacion CONSEHO DI MINISTER UN BIAHA MAS NA SAN NICOLAS... 

MUCHANAN A BISHITA BESTUURSKANTOOR 
PA RICIBI NAN PREMIO DI PARTICIPACION NA 
E CONCURSO DI KLEUR 
“STIMA BO MASCOTA” 2021 









Manera ya caba a wordo anuncia, mas di 100 mucha a 
participa na e concurso di kleur “Stima Bo Mascota” 2021. E 
concurso tabatin e meta pa sigui conscientisa, specialmente 
nos muchanan, cu nan mascota merece bon cuido, y cu ta 
masha normal pa laga sterilisa bo mascota. Dialuna 6 di 
december, 7 mucha ganador a bay Bestuurskantoor pa nan 
ricibi nan premio. 


Compra/Purina cu a haci e concurso aki posibel, tabatin un 
basket grandi pa tur 7 mucha, y mas den siman nan por pasa 
Compra buska un regalito pa nan mascota tambe. 


Ademas di representantenan di Compra, Armando Goedgedrag 
cu a diseña e imagen cu e muchanan a kleur, Prome Minister 
Evelyn Wever-Croes, Minister di Naturalesa y Bienestar di 
Animalnan en general, Ursell Arends y Minister di Enseñansa 
Endy Croes tabata presente y e ministernan tambe tabatin un 
regalito pa e muchanan. 


E top 3 di e scolnan participante, esta Agnes Kleuterschool 
(54%), Imelda Kleuterschool (18%), y Ayo Kleuterschool (15%) 
aricibi un reconocemento pa e gran participacion na e concurso 








educativo aki cu ta na bienestar di nos mascotanan. 


Dia internacional di mucha, diasabra dia 20 di november, e 
ganadonan a wordo anuncia riba e pagina di FaceBook Stima 
Mi Mascota. Ta trata di Levi Kelly y Cristofer Mestizo di 4 
aña, Sofia Buunen y Nivlainne Laclé di 5 aña, y Kailong Lie 
Kwie, Candice Reyes y Amy Koolman di 6 aña. Masha pabien 
muchanan! 

MINISTER Xiomara Maduro 








Finansa y Cultura 








Minister Xiomara Maduro: 


PAIS ARUBA TA SINTI SU MES INCOMODO 
ORA CU AVP A HACI V DESHACI CU PUEBLO 


Bo mester tin hopi curason bisa algo v bo actonan ta 
mustra lo contrario 








Durante tratamento di e Lev di garantia di deposito den 
Parlamento di Aruba, Minister Xiomara Maduro a remarca 
cu Pueblo ta sinti incomodo ta danki na AVP su falta di 
responsabilidad. 


Esaki ta basa riba locual e Fraccion di AVP a trece dilanti den 
parlamento cu Minister ta laga nan sinti nan mes incomodo. 
Minister Maduro a reacciona riba e fraccion di AVP treciendo 
dilanti cu Pais Aruba ta sinti su mes incomodo, pasobra sigur 
ora cu AVP a haci y deshaci y tabata grita cu ta nan ta manda, 
pasobra ta nan tin mayoria den parlamento y bulldoze ley sin 
worry cu nada. 


Awe Sr. Eman ta papia di aansprakelijkheid pero Sr.Eman 
no a worry cu aansprakeñijkheud ora cu a vena nos pais cu 
proyectonan PPP cu pais Aruba tin cu paga te aña 2040. No 


a worry cu den e contract di PPP tabata tin poni cu si e dos 
companianan di rating degrada nos pais, e contract ta bira 
cu di biaha nan lo por cobra. Minister Maduro a remarca cu 
Standard & Poors a wanta nos y Fitch a laga nos cay y si no 
tabata pa Standard & Poors, Pais Aruba lo tabata den mas 
problema. Den e bida aki mas cu nos tino nos mester usa nos 
curason, cual e gobierno di AVP, ni e fraccion no a haci. 


Bo mester tin hopi curason pa bo bin den Parlamento y bisa 
algo y bo actonan ta lo contrario, manera un baranca bo a 
pone bo pueblo sinti incomodo Minister Xiomara Maduro a 
trece dilanti durante e reunion den parlamento. E pueblo eyfor 
ta sinti hopi incomodo pa e situacion cu nos ta aden pa locual 
e mayoria den e sala aki lidera pa e ex minister presidente cu 
ta sinta awe den parlamento a pone pais Aruba pasa aden. 

Departamento di Cultura: 


JOSSY TA UN GRAN BALUARTE CULTURAL 
PA NOS PAIS, TANTO LOCAL COMO 
INTERNACIONAL 









Jossy Adriaan Brokke Jr. , cantante, compositor, canta autor, 
bos di oro, musico y gran baluarte cultural ta e prome persona 
cu a ricibi e 'Premio Nacional Crioyo di Oro' riba diaranson 
1 di december 2021 den Cas di Cultura. Tabata un anochi 
espectacular! 

Un premio bon mereci y El a ricibi esaki durante di su Concierto 
'T'ami ta Jossy', como celebracion y homenahe na e Bos di 
Oro di Aruba pa su 65 aña den farandula 


El a expresa 
“Palabra ta keda mi corto pa expresa tur e gratitud y emocion 
cu mi ta sinti. 

Danki Go Cultura Foundation, Edjean Semeleer, Arthur 
Loefstok, nos titular di Cultura Sra. Xiomara Maduro y tur 
esnan cu a percura pa un anochi fantastico y inolvidable.” 


Departamento di Cultura Aruba a aporta na e bunita proyecto 
aki cu ta iniciatativa di Go Cultura Foundation na un gran 
baluarte cultural y yiu di tera. Y ta aplaudi esaki. 


Director, staf y personal ta felicita Go Cultura Foundation y 
e galardonado Jossy Brokke Jr. cu su premio, aniversario y 


Concierto. 


Pabien Jossy Brokke Jr. 

Minister Xiomara Maduro ta informa: 


DEN ANA 2020 TUR COMPANIA ESTATAL A 
CUMPLI CU E CONDICION DI HULANDA PA UN 
RECORTE DI 12,6 % DEN SALARIO Y BENEFICIO 

NA INTERES GENERAL DI ARUBA 


Pa aña 2021 lo sigui investigacion di accountant pa controla si a 
cumpli cu e condicion di recorte 


Un di e condicionnan pa Aruba por haya sosten di likides den 
forma di prestamo di Hulanda, ta pa companianan estatal 
tambe ta solidario na interes general y haci un recorte den 
salario y beneficio na analogia di e recorte di 12,6% den sector 
publico. E recorte pa companianan estatal a tuma lugar den 
salario y beneficio di e directornan, trahadornan y hunta di 
supervision, di respectivamente 20%, 12,6% y 20%. 


CONTROL DI ACCOUNTANT 

Pa controla cu e recorte aki a tuma lugar, Minister di Finansa 
a pidi cada compania estatal pa duna un bista di e recorte 
aplica y raporta esaki apart den nan cuenta anual. Como cu 
hopi compania tin un retraso den trahamento y/of control di 
пап cuenta anual pa aña 2020, Minister di Finansa а yega 
na e palabracion cu e Asociacion di Accountant di Aruba cu 
un accountant lo traha un raportahe apart, un 'Agreed-Upon 
Procedures, cu ta duna un bista si e compania a cumpli of no 
cu e recorte di 12,6%. E raportahe aki a wordo traha y riba 30 
di augustus 2021, 22 compania estatal a raporta na Minister 
di Finansa riba e recorte. Di e 22 companianan estatal, ta na 
Serlimar so no a tuma lugar ainda e investigacion door di un 
accountant, debi cu Serlimar door di su situacion financiero 
precario y e estado di 'surseance di betaling' no por permiti su 
mes e extra gasto pa un accountant haci e raportahe necesario. 


CONTRIBUCION NA FONDO DI FASE 

Banda di demostra solidaridad y pa por cumpli cu e condicion 
pa haya sosten di likides di Hulanda na interes general di Aruba, 
Gobierno a pidi e companianan estatal pa pasa e fondonan 
acumula di e recorte pa un cuenta apart di Gobierno na Banco 
Central pa asina cubri gastonan di FASE. E investigacion di 
accountant tambe a raporta riba e contribucion aki. Di e 22 
companianan estatal, 8 compania a stort e fondo di recorte 
den e cuenta special di FASE. E otro 14 companianan cu no 
a manda e recorte, mester a presenta un 'liquiditeitsoverzicht' 
di aña 2020 den cual mester comproba cu nan tabata 
financieremente mal para y na bienestar di e compania no 
por a cumpli na manda e recorte pa e fondo special di FASE. 
Esnan cu por y no a cumpli, lo wordo exigi pa cumpli. 
CONSEHONAN CAFT 

Dia 24 di november CAFT a pidi Gobierno pa recorda e 
companianan estatal pa nan manda e placa di e recorte pa 
caha di Gobierno. Mas reciente, dia 29 di november CAFT ta 
pidi pa mantene e recorte den sector (semi) publico te ora cu 





Conseho di Minister di Reino dicidi otro. 


RECORTE DEN AÑA 2021 

Informacion riba e recorte den companinan estatal den aña 
2021, lo sigui asina cu e cuentanan anual ta cla of asina cu e 
informacion necesario di e companianan estatal ta disponibel 
pa e investigacion di accountant por tuma lugar. 

CONTROL DI ACCOUNTANT 
'Agreed-Upon Procedures; cu ta duna un bista si e compania 
a cumpli of no cu e recorte di 126% 





BISTA RIBA Finansa Publico 
RECORTE COMPANIANAN ESTATAL 


Den 2020 tur 22 compania a corta den salario y beneficio. 


| isapan as depent den terca rase 


E otro 14 compania mostor presenta un 

Мама ћейломегаісте cu ta mustra cu den aña 2020. 

nan tabata tin problema Financiero, Eanan cu por y 

no s cumpi lo wordo emigi pa cumpi 
Pa aña 2021 lo sigui investigacion di accountant pa controla 
si a cumpii cu e condicion di recorte. 











BISTA RIBA Finansa Publico 
| RECORTE COMPANIANAN ESTATAL 

CONSEHO САРТ 


Dia 24 november CA 
e companianan est 
A A piaca di recorte pa Got 





Dia 29 november! 
e recorte den sector 
cu Conseno di Minister 








BISTA RIBA Finansa Public 
RECORTE COMPANIANAN ESTATAL 


Condicion pa Aruba por haya sosten di likidez 
den forma di prestamo di Hulanda 


beneficio 





Recorte den salario y beneficio 
па analogia di e recorte di 12.6% 
den sector publico. 


Directornan 20% 
Trahadornan 12,6%. 
Hunta di supervicion 20% 

MINISTER Dangui Oduber 





Turismo y Salubridad Publico 








Conseho di Minister a reuni na San Nicolas 


MINISTER ODUBER TIN VARIOS PROYECTO CU 
A EHECUTA Y CU LO EHECUTA E PERIODO AKI 


Oy Diamars mainta Conseho di 
Minister a reuni na San Nicolas 
Store caminda e ministerraad 
a tuma lugar hunto cu varios 
inversionista presente. Pa 
Minister di Turismo v Salud 
Publico Sr. Dangui Oduber esaki 
ta hopi importante den cuadro 
cu e masterplan cu tin pa San 
Nicolas. E mandatario a haci 
hopi proyecto pa San Nicolas 
den su prome termino como 
minister y kier continua cu su bon trabou den e gobernacion di 
2021-2025. 





Durante gobernacion di Gabinete Wever-Croes 1 Minister 
Oduber a ehecuta varios provecto den cuadro di e vision v 
masterplan pa San Nicolas. Den esaki a inclui e provecto di 
Babv Beach fase 1 v 2 (fase 1 va caba a wordo entrega), a 
inclui e renobacion di e Oficina di Turismo na San Nicolas. A 
introduci e festival cultural di Island Fest cu lamentablemente 
mester a para temporalmente door di e pandemia. A renoba 
e pier na Rodgers Beach v dentro di poco e provecto di 
renobacion di e trapi na Rodgers Beach tambe lo cuminsa. 
Mescos cu a sosode na e provecto di Babv Beach tambe ta 
planea pa pasa na Rodgers Beach. 


Minister Oduber a sigui bisa cu Gobierno ta kere cu San 
Nicolas tin e potencial pa bira un segundo capital turistico di 
Aruba. Pesev Minister Oduber lo bav sigui inverti tambe den e 
oficina di Turismo di San Nicolas. Minister Oduber su vision v 
maneho pa e sigiuente 4 añanan di gobernacion, lo bay enfoca 
mucho mas riba e turismo niche. Esaki nan ta e turistanan di 
'low volume high impact”, e turistanan cu tin un entrada anual 
di mas di 150 mil dollar pa aña. 


Minister Oduber a zorg tambe pa haci e inversion necesario 











na ImSan pa por a finalisa e proyecto di radioterapia y tambe 
percura pa ImSan haya 22 cama cu por wordo usa pa shortstay 
hospital. Un inversion di mas di 60 miyon florin. Minister 
Oduber ta enfoca hopi tambe pa den e periodo di gobernacion 
aki cristaliza e JCI accreditation pa ImSan. Na momento cu 
esaki keda cla ImSan por sigui crese y na mes momento ta 
habri porta tambe pa turismo medico. 


Minister Dangui Oduber a enfatisa cu Aruba ta conoci como un 
distinacion di calidad y pa mantene e espectativa aki mester 
keda haci inversionnan pa atrae mas inversionistanan. Turismo 
ta keda e driver principal di nos economia. 

MINISTER Geoffrey Wever 





are 





Asuntonan Economico, Comunicacion y Desaroyo Sostenibel 








Minister Geoffrey Wever durante bishita na Aruba Aloé: 


STIMULA PRODUCCION LOCAL Y 
EXPORTACION TA UN PRIORIDAD 


Ф 


Ша) “аш. 

Recientemente Minister di Asuntonan Economico, 
Comunicacion y Desaroyo Sostenibel, Geoffrey Wever a 
haci un bishita na Aruba Aloë Balm N.V. Durante un recorido 
di e plantacion y tambe e fabrica, Minister Wever a haya 
un splicacion amplio di gerente di Aruba Aloé Balm N.V. di 
e historia di e empresa, e manera con e empresa a crece y 
ta sigui crece. Tambe a duna un splicacion di e proceso di 
produccion. Minister Wever a keda impresiona cu e nivel di 
profesionalismo y calidad cu e compania ta desplega, y asina 
tambe con nan ta exporta un cantidad grandi di producto nan 
"Made in Aruba". 


Na 2020 Aruba Aloe Balm N.V. a cumpli 100 aña di existencia 
y atraves di decreto royal a haya e honor pa hiba e nomber 
“Royal Aruba Aloe”, haciendo e empresa local aki, e promer 
den Caribe Hulandes pa hiba e titulo aki. 


'Ta bunita pa mira un empresa local, cu un historia comercial 
Arubiano unico", segun Minister Wever. Mirando cu ta trata di 
empresarionan local, cuminsando cu famia Eman na 1890, cu 


a haci Aruba un di e exportadornan di Aloé mas importante na 
mundo y awe ainda ta existi y ta innovando nan productonan 
continuamente y tin presencia internacionalmente. Aloċ ta parti 
di e historia comercial di Aruba y den pasado a forma un fuente 
di entrada significante pa hopi famia Arubiano y pa e motibo ey 
tambe ta forma parti di escudo di nos pais. 


E bishita di Minister Wever na Royal Aruba Aloé ta forma parti 
di varios bishita na productornan y exportadornan local den 
e cuadro di stimula produccion y exportacion local. Mirando 
nos dependencia riba importacion, Minister Wever kier stimula 
mas produccion local, tanto pa e mercado local, pero tambe 
pa exportacion, asina tambe por reduci e dependencia riba 
productonan di afo. Ta pa e motibo aki ta importante pa 
compronde con nos como gobierno por asisti empresanan cu 
legislacion y un maneho cu ta facilita y stimula mas produccion 
local y exportacion, haciendo e bishitanan aki hopi importante. 


Minister Wever a keda satisfecho y kier gradici Royal Aruba 
Aloé pa e experiencia y experticio comparti. 

MINISTER Rocco Tjon 





Husticia y Asuntonan Social 








А ВІ5НІТА STICHTING RECLASSERING $ 
JEUGD BESCHERMING (SRJB) V A RICIBI 
PRESENTACION DI PROVECTONAN PA 
neon 2022 


Recientemente, Minister di Husticia y Asuntonan Social Sr. 
Rocco Tjon, tawata di bishita serca Stichting Reclassering en 
Jeugdbescherming (SRJB), caminda a sera conoci cu e ekipo 
di maneho como tambe e directora di SRJB esta Sra. Seraida 
Pemberton — Leonard. Durante e bishita aki Minister Tjon a 
ricibi un presentacion amplio di proyectonan cu ta cay bou 
di SRJB. A elabora tambe riba algun di e proyectonan aki pa 
asina brinda un miho tratamento y guía di hobennan cu ta cay 
den man di Husticia. 


Segun Minister Tjon, a trata di un reunion sumamente 
informativo y interesante tambe mirando e trabou cu SRJB ta 
haci. SRJB tin un tarea hopi importante pa loke ta amplia e 
bienestar y siguridad en general, y ta haci esaki a traves di 
procesonan di resocialisacion y reintegracion. Tambe a papia 
riba diferente proyectonan cu SRJB lo kier rebiba bek, e aña 
binidero cual ta cuadra bon cu e “beleidsvoornemens” tambe 
di Ministerio di Husticia y Asuntonan Social. 


Den cuadro di esaki, a papia di algun proyecto prinicipal 
manera Kamer Begeleid Wonen (KBW) y Elekronische 
Toezicht (Enkelband). Kamer Begeleid Wonen (KBW), ta un 
proyecto cu ta ensera cu e hobennan cu a cay den man di 
husticia pero no a bay sera na KIA ta haya e oportunidad pa 
bay den e KBW. Akinan e hobennan ta haya un guia pa asina 
siñanan bira hobennan independiente. Ta yuda nan pa yega 
na un vivienda y ta yuda nan haya trabou. Siguiente proyecto 
cu a papia di dje ta e Elekronische Toezicht (Enkelband), e 
proyecto aki ta necesario pa Aruba ya cu un persona cu haya 
un 'voorwaardelijk invrijheidsstelling (VI)' por haya е esaki пап 
nan enkel y por sigui unda e persona ta bay y si e ta cumpli cu 
e acuerdonan segun ley. 


E Mandatario a splica cu, proyectonan manera KBW, pero 
tambe Electronisch Toezicht ta proyectonan cu ta di balor 
agrega, y si mira e resultado di e balor agrega cu esaki ta 








bay tin no solamente pa husticia en general pero muy en 
particularmente tambe den bida di e hobennan, esakinan 
ta proyectonan cu sigur por conta cu sosten di Ministerio di 
Husticia y Asuntonan Social. Actualmente lo ricibi for di SRJB 
e 'projectdossier' pa asina wak con ta bay acapara esaki den 
presupuesto 2022. E sumanan cu ta necesario ta sumanan cu 
por wordo presupuesta a base di e 'projectdossier' pa asina 


logra tuma e decision final. Ora mira e cifranan aki, caminda 
75% di e hobennan cu pasa a traves di un proyecto manera 
KBW, ta hobennan cu no ta cay bek riba e mal caminda, pues 
e impacto cu e proyectonan aki tin den bida di e hobennan aki 
ta di balor agrega. 


Por ultimo, Minister Tjon a elabora tambe riba e parti di 
Electronisch Toezicht, cual ta conceptonan cu den reino mes 
ta wordo usa, por ehempel na Hulanda, Boneiro y Curacao. 
E balor agrega di esaki ta diferente, den sentido cu e ta baha 
gastonan pa loke ta esnan sera na KIA como tambe eleva 
e siguridad pa esnan cu ta traha na KIA y e hoben mes. Lo 
mester defini si, naturalmente, e cuadro pa loke ta e maneho, 
dus ki tipo di delitonan ta bin na remarke pa por introduci 
Electronisch Toezicht, sinembargo e balor agrega ta consisti di 
diferente fasetanan. 

CURSO EHBO/CPR PA TUR E CENTRONAN 
DI CUIDO DI MUCHA TABATA UN EXITO 
ROTUNDO 














En conexion cu e Ley di Centro di Cuido di Mucha cu pronto 
lo drenta na vigor, Departamento di Mucha y Hoben (DMH 
i.o.) conhuntamente cu Willy Williams y John Tromp di IMSAN 
a organisa 4 atardi/anochi di curso di EHBO/CPR pa tur 
cabesante y e trahadornan pedagogico di e Centronan di 
Cuido di Mucha 


Un di e exigencianan cardinal den futuro pa loke ta trata e 
Ley di Centro di Cuido di Mucha ta, cu mester tin minimo un 
persona, sea ta e trahador pedagogico of e cabesante na 
e Centro di Cuido di Mucha, cu ta presente na e Centro, ta 
dispone di conocemento y e carnet di EHBO/CPR valido. Pero 
e preferencia responsabel ta pa tur cu ta traha cu mucha den 
un Centro di Cuido di Mucha, ta dispone di e habilidad aki. 


P'esey mes mirando cu tin como 119 Centro di Cuido di Mucha 
na DMH registra y cada un tin nan trahadornan tambe, a opta 
pa acerca mr. Willy Williams di Centro di Bario Brazil. Di e 
forma aki por a organisa e curso pa un cantidad mas grandi 
y asina cubri mas Centro di Cuido di Mucha cu ta posibel. No 
ta algo usual ni structural cu DMH lo bay haci, pero mirando 
e enorme demanda como tambe e gran importancia di EHBO/ 
CPR valido den centro di cuido di mucha, nos a dicidi brinda 
un sosten pa ehecuta esaki. 


Tin di remarca cu a ricibi un bon acohida di parti e Centronan di 
Cuido di Mucha. Total a ricibi un cantidad di 165 persona cu a 
inscribi y e cantidad aki lo ta reparti den 4 grupo. Ta di aplaudi 
con dedica y serio e grupo aki ta tuma nan trabou y ta mira e 
importancia pa tin e carnet valido aki. 


DMH kier a gradici tur e Centronan di Cuido di Mucha cu a asisti 
e curso aki v tambe Williams v Tromp v Centro di Bario Brazil 























(pa e espacio) cu riba termino corto por a vuda nos organisa 
esaki. Tambe nos a compronde cu ainda tin algun Centro di 
Cuido di Mucha, cu ta interesa pa sera un grupo extra y nos 
kier a avisa cu asina cu aña habri, nos lo wak e posibilidadnan 
pa por haci esaki un realidad. 

Nos kier a ecurasha esnan cu ainda tin interes y pa un of otro 
motibo no a logra participa na e 4 oportunidadnan cu a tuma 
lugar, please manda un email na dmharuba@gmail.com pa 
asina nos por tin un bista di e cantidad di persona den e area 
di Centro di Cuido di Mucha cu ainda tin interes/falta pa cumpli 
cu esaki. 

MINISTER Endy Croes 





Enseñansa y Deporte 








MINISTER ENDY CROES A REUNI CU 
FEDERACION DI TRAHADORNAN DI ARUBA 
'FTA' Y SHOP STUWARD DI FUNDACION 
FACILIDADNAN DEPORTIVO 'FFD' 








Siman pasa Minister Endy Croes a ricibi bishita di sr. Hubert 
Dirksz di FTA y dos ‘Shop Steward’ di FFD. Durante e reunion 
informativo a pone Minister Endy Croes na altura cu nan ta 
den proceso pa evalua diferente contractnan cu FFD tin cu su 
empleadonan. 


Algun di e empleadonan tin contract di ASU cu a bay over na 
FFD, otro tin contract di Lotto pa Deporte cu a bay over na 
FFD y tin empleado cu ta den dienst di FFD mes cu otro tipo 





di contract. Nan a agrega cu banda di esaki nan kier traha pa 
yega na un “collectieve arbeidsovereenkomst' 'CAO' y FTA a 
vocifera cu nan lo lidera e proyecto aki pa nan. 


E mandatario a scucha nan cu hopi atencion alabes ta desea 
FTA hopi exito den e lunanan nos dilanti cu e negocacionnan 
cu FFD. Minister Endy Croes a priminti di mantene contacto cu 
FTA y 'Shop Steward'. 

MINISTER ENDY CROES A ATENDE UN BON 
REUNION STICHTING VERSTANDELIJK 
GEHANDICAPTEN ARUBA 'S.V.G.A. 









Diabierna ultimo Minister di Enseñansa y Deporte Endy Croes 
a continua cu reunionan riba tereno di enseñansa y tabatin su 
prome encuentro pa sera conoci y combersa cu e Directora 
General di S.V.G.A. sra. Els van Homelen, Cabesante di Scol 
Dununman, sra. Sharline Geerman, tesoreo sr. Rentje Schutter 
y miembro di directiva, sra. Yin May Wong. 


E tabata un bon reunion unda diferente tema a bin pa dilanti 
unda cu S.V.G.Aa vocifera nan inkietudnan y plannan pa futuro. 
S.V.G.A. tin hopi interes pa Minister Endy Croes sostene e 
proyecto di ampliacion di e scol pa asina por duna oportunidad 
di educacion n'e muchanan special ora nan yega edad di 16 
aña pa por sigui scol te cu 20 aña. Un problematica cu a bin 
dilanti t'e wifi di e scol, Minister Endy Croes a keda di traha riba 
e punto aki pa purba na resolve mas pronto posibel. Un otro 
punto cu tambe a wordo treci pa dilanti ta werksters pa e scol. 


E Mandatardio a pidi S.V.G.A. pa pone e peticion den un carta 
oficial y haci calculacion di e gastonan pa realisa e proyecto. 
E Mandatario lo percura pa brinda sosten na tur loke ta trata 
enseñansa y sigur enseñansa special. 


Minster Endy Croes a scucha cu atencion tur puntonan cu a 
keda treci dilanti y e prioridadnan pa cu e tereno di enseñansa. 
Minister Endy Croes su deseo y empeño ta pa soluciona 
problematicanan mas tanto posibel, crea espacio pa trankilidad, 
paz y mehoracion den e tereno di Enseñansa. 

Director di DVL, señor Leo de Cuba: 
AWOR CLIENTENAN DI DIV POR 'SWIPE' OF 
`TAP' PA HACI PAGO 








E siman aki Dienst Landmeetkunde en Vastgoedregistratie 
(DLV) a pone den uzo e posibilidad pa por paga a traves di 
POS machine. Pues por swipe of tap na momento di paga pa 
un servicio na e departamento. Di e forma aki DLV ta dal un 
paso padilanti den direccion di mehoracion di servicio na su 
clientenan 


Director di DVL, señor Leo de Cuba a splica cu ya pa basta 
tempo e departamento tabatin e deseo y e necesidad pa por 
brinda clientenan e posibilidad pa paga haciendo uzo di nan 
carchi di banco. E necesidad aki a bira mas na momento cu a 


wordo confronta cu covid. Pa por a logra e posibilidad di pago 
via POS Machine, DLV mester a cana un trayecto di adaptacion 
den e departamento pa por a intriduci esaki. E adaptacionnan 
ta encera infrastructura di tecnologia di comunicacion y tambe 
e applicacion cu ta uza pa administra e pagonan cu ta bay 
wordo haci a traves di e POS machine. Esaki a tuma un poco 
tempo pero awor por bisa cu a yega asina leu 


A pesar di contratiemponan cu a encontra, ta contento pa por 
bisa tur cliente cu bin haci uzo di servicio, cu nan por paga 
awo cu carchi. Pues no mester bin cu cash mas. Ta importante 
pa menciona cu e posibilidad pa paga cu cash ta keda te cu 
januari 2022 y despues di esaki lo pasa completamente pa 
pago a traves di carchi. 


Pa termina Director di e departamento a gradici tur cu di un 
forma of otro a yuda den e proceso, tambe Minister pa duna 
e espacio necesario pa DLV yega asina leu y facilita cu CAD 
duna un bon apoyo y conseho pa yega na e punto aki. Tambe 
tur colega di DLV y banco RBC. Ta spera cu aworaki por a 
honra peticion di clientenan cu pa hopi tempo tabata desea 
esaki. 

Departamento di Salud Publico: 


UPDATE 7 DI DECEMBER 2021 


Segun resumen di awe 11 persona a recupera y un total di 
24 caso nobo di COVID-19 a keda registra di cual 3 ta no- 
residente. E cifranan aki ta representa un ‘Positivity rate’ bou 
di nos residentenan di 12%. 

E cantidad di casonan activo di COVID-19 pa awe ta 188 y 
cantidad di fayecidonan relaciona cu COVID-19 ta 175. Datos 
ta ilustra casonan nobo di COVID cu un average semanal di 


19 caso pa dia y un averahe di ‘positivity rate' semanal di 12% 
pa dia. 


Actualmente na Aruba tin 7 persona interna debi na COVID 
di cual den ICU tin 5 persona y riba piso general tin 2. Na 
Colombia tin actualmente 9 persona den ICU y 3 riba piso 
general. 










RESIDENTE NO-RESIDENTE 











Casonan Nobo 24 21 3 
FE 188 150 38 
16118 14544 1574 
Positivo 16484 14868 1616 
175 171 4 
Места 83827 = a 











$ 9 050 


Prepara alimento den famia 


Involucra bo yiunan den e preparacion di cuminda. Cushina por 
ta un bunita oportunidad pa comparti y promove habitonan sa- 
ludabel den famia. Sifia bo yiunan e balor nutritivo dí cada ingre- 
diente. Mustra nan e manera mas saludabel pa cushina cada 
producto. Mas bo cushina na cas cuminda nutritivo, mas saluda- 
bel bo lo keda. Pa combati COVID-19 bo mester mantene bo 
salud y vacuna, ya cu ta comproba cu e vacuna tin un efectividad 
halto pa proteha bo y evita transmision. Ban uza tur e herment- 
nan cu nos tin pa caba cu e virus aki na nos isla! 


Uza tapa boca 
paden di tur lugar. 


Laba man 
frecuentemente 


Mantene 1.5M 
minimo di distancia 

